

# JAVNI POZIV ZA PREDLOGE PROJEKTOV

GRADNJA KOALICIJ IN RAZVOJ STRATEGIJ

ZA ORGANIZACIJE CIVILNE DRUŽBE (NVO)-JE, KI SE UKVARJAJO S PRAVICAMI ŽENSK, OKOLJSKO PRAVIČNOSTJO IN ANTIKORUPCIJO

# Okvir razpisa

# Ob zaskrbljujočih trendih krčenja državljanskega prostora v Evropski uniji (EU) želi projekt NHO prispevati k ustvarjanju spodbujajočega okolja za civilno družbo v petih državah članicah EU, kjer je nadaljnja krepitev civilne družbe nujna, in sicer v Romuniji, Bolgariji, na Hrvaškem v Sloveniji in na Portugalskem. Projekt bo organizacijam civilne družbe, ki se ukvarjajo s pravicami žensk, okoljsko pravičnostjo in proti korupcijo, omogočil, da bodo učinkovitejše pri promociji vrednot EU, da bodo bolj odporne na grožnje in da se bodo lahko hitreje odzvale na negativne trende, ki vplivajo na krčenje državljanskega prostora. Pričakovano je, da bo projekt prispeval k boljši zaščiti, spodbujanju in priznavanju temeljnih pravic in vrednot EU v ciljnih državah ter posledično prispevalo h krepitvi spoštovanja vrednot EU tudi na ravni EU. Konkretno bo projekt prispeval k:

# krepitvi odziva civilne družbe na nove trende, ki vplivajo na krčenje demokratičnega in državljanskega prostor ter civilno družbo;

# -krepitvi učinkovitosti, odgovornosti in trajnosti organizacij civilne družbe;

# povečanju prepoznavnosti in razumevanju dela lokalnih organizacij civilne družbe, ki se bodo vključile v projekt.

# Cilji razpisa

Cilj NHO je zagotoviti nepovratna sredstva svojim partnerskim organizacijam civilne družbe in civilnim pobudam, ki delujejo na področju pravic žensk, okoljske pravičnosti in boja proti korupciji, v petih projektnih državah (Portugalska, Slovenija, Romunija, Hrvaška in Bolgarija).

Oblikovanje koalicij je ključna dimenzija tega projekta, kot preizkušene strategije za gradnjo odpornosti organizacij civilne družbe, ki hkrati ponuja možnost boljšega usklajevanja akcij in izmenjave informacij za učinkovitejše delovanje. Dejavnosti za oblikovanje koalicij bodo potekale na lokalni, regionalni, nacionalni in meddržavni ravni ter na ravni EU, in bodo združevale deležnike iz različnih sodelujočih držav, z namenom da bi razvijali skupne strategije za preprečevanje krčenja državljanskega prostora in oblikovali priporočila, ki bodo predstavljena nacionalnim in evropskim oblikovalcem politik.

Ta razpis bo hrkati omogočil lokalnim organizacijam civilne, da bodo lahko bolj sistematično prispevale k nacionalnim in EU posvetovanjem povezanimi z oblikovanjem politik, vplivale na nove politike in spremljale njihovo izvajanje ter opozarjale na zaskrbljujoče trende v zvezi z krčenjem državljanskega prostora in zaščito vrednot Unije.

# Pričakovani rezultati

# Okrepljeno oblikovanje koalicij:

* Oblikovanje raznolikih in vključujočih koalicij, ki jih sestavlja več organizacij civilne družbe, lokalne skupine in drugi deležniki z usklajenimi cilji.
* - Povečano mreženje in sodelovanje med organizacijami civilne družbe iz različnih sektorjev, izmenjava virov, znanja in izkušenj.
* - Okrepljeni odnosi med organizacijami civilne družbe in ustreznimi vladnimi organi z namenim učinkovitejšega zagovorništva in političnega udejstvovanja.

# Razvoj celovite strategije:

* Razvoj dobro opredeljenih in na dokazih temelječih strategij s strani sodelujočih organizacij civilne družbe z namenom reševanja posebnih izzivov na področju pravic žensk, okoljske pravičnosti in boja proti korupciji.
* Okrepljena zmogljivost organizacij civilne družbe za analizo kompleksnih vprašanj, prepoznavanje temeljnih vzrokov in oblikovanje celovitih strategij za trajnostne spremembe.
* - Oblikovanje prilagodljivih strategij, ki vključujejo prispevke raznih deležnikov, inovativne pristope in merljive cilje.

# Povečan učinek zagovorništva:

* Uspešno izvajanje zagovorniških kampanj, ki imajo za posledico spremembe politike na nacionalni ali regionalni ravni.
* - Okrepljen glas organizacij civilne družbe v političnih razpravah z namenom večjega vpliva na odločitve, ki zadevajo njihova ciljna vprašanja.
* Izboljšana sposobnost komuniciranja in zagovarjanja sprememb politike z uporabo argumentov, ki temeljijo na podatkih, in dejstvih.

**Krepitev zmogljivosti in izmenjava znanj:**

* Izboljšane veščine in zmogljivosti zaposlenih in članov organizacij civilne družbe na področjih, kot so oblikovanje koalicij, strateško načrtovanje, zagovorništvo in komuniciranje.
* Redna izmenjava znanj in delavnice znotraj koalicije, ki vodijo k navzkrižnemu učenju in sprejemanju najboljših praks.
* Dokumentacija pridobljenih izkušenj in zgodb o uspehu, ki jih lahko delite s širšo skupnostjo organizacij civilne družbe in spodbudite ponovitev.

**Spodbujanje državljanske angažiranosti:**

* Povečano sodelovanje državljank in državljanov v pobudah, ki jih vodijo organizacije civilne družbe, z namenom da bodo državljani bolj obveščeni in opolnomočeni
* Vzpostavitev platform za stalen dialog med NVO-ji in odločevalci/oblikovalci politik.

# Nepovratna sredstva in trajanje

NHO namerava financirati do 3 projekte v vsaki od sodelujočih držav (Bolgarija, Romunija, Slovenija, Hrvaška in Portugalska), vsakega v višini od **30.000 in 40.000 EUR.** Trajanje izbranih projektov bo **od 12 do 18 mesecev.**

Predvideni datum začetka izbranih projektov je **november 2024.**

# Pogoji za sodelovanje

Prijavijo se lahko:

**- Registrirane organizacije civilne družbe**, ki se ukvarjajo z zaščito in spodbujanjem vrednot EU, vključno s krepitvijo pravic žensk in/ali okoljsko pravičnostjo in/ali bojem proti korupciji.

- **NVO-ji, ki so pro svojem delu zavezani k spoštovanju osnovnih vrednot EU** (npr. spoštovanje človekovega dostojanstva, svobode, demokracije, enakosti, pravne države in človekovih pravic, vključno s pravicami manjšin).

**Merila za izključitev::**

* **Organizacije civilne družbe, ki kršijo vrednote EU ali so zasnovane na politični/verski pripadnosti**, kot tudi institucije javne uprave, državne agencije, lokalne ali regionalne oblasti, niso upravičene do tega razpisa.

# Sprejemljive vrste dejavnosti

* Sestanki povezani z oblikovanjem koalicij in usklajevalni sestanki
* - Razvoj strategije in strateški sestanki
* - Priprava dokumentov na podlagi strategij
* - Razvoj orodij za nadzor in zaščito civilnega prostora

# Sprejemljivi stroški

Priprava realističnega finančnega načrta je ključnega pomena za uspešno izvajanje dejavnosti projekta. Stroški **lahko vključujejo (vendar niso omejeni na):**

- Stroške osebja;

- Potovanja in nastanitev;

- Komunikacijo in ozaveščanje;

- Raziskovanje in zbiranje podatkov;

- Usposabljanje in krepitev zmogljivosti;

- Zagovorništvo in lobiranje;

- Tehnologija in oprema;

- Najem prostorov za dogodke;

- Prevajanje in tolmačenje;

- Administrativni stroški/pisarniški material;

- Stroške, povezani z monitoriranjem napredka projekta in ocenjevanjem učinka projektnih dejavnosti.

# Izključeni stroški

Finančni načrt mora biti v skladu z aktivnostmi, opisanimi v prijavnici. V okviru tega razpisa so **izključene naslednje dejavnosti in izdatki:**

* Osebni stroški (stroški osebne narave, kot so osebni telefonski računi, osebni nakupi ali osebna potovanja, ki niso neposredno povezani s projektom);
* Retrospektivne aktivnosti (stroški, povezani z aktivnostmi, izvedenimi pred podpisom pogodbe o dodelitvi sredstev);
* Humanitarna podpora tretjim osebam;
* Zdravstveni ali drugi nepričakovani (nujni) stroški;
* Komercialne dejavnosti;
* Infrastrukturni projekti (gradnja cest, mostov, zgradb itd.);
* Kapitalski izdatki (stroški za nakup osnovnih sredstev, kot so zgradbe ali zemljišča);
* Politične ali verske dejavnosti;
* Nakup nebistvenih stvari (stroški ali postavke, ki niso neposredno bistvene za izvedbo projekta);
* Okolju škodljivi projekti.

# Izbirni postopek

Zainteresirane organizacije vabimo k[**SPLETNI PRIJAVI**](https://app.smartsheet.com/b/form/143577faa31f473cab9d2eca9f1c1054)  v angleškem jeziku ali v svojem jeziku najkasneje do **22. oktober 2024.**

Prijavi je treba priložiti naslednje dokumente:

* **Izpolnjen prijavni obrazec** (z odgovori na vsa vprašanja)
* **Izpolnjen obrazec** **s finančnim načrtom** (prenesite obrazec)
* **Potrdilo o registraciji organizacije** ali dokazilo o registraciji iz prejšnjih let (če obstaja)
* **Statut organizacije**.

Za vprašanja v zvezi z razpisom za zbiranje predlogov ali postopkom prijave nam pošljite e-pošto na [hrd@nhc.nl](mailto:hrd@nhc.nlm) najpozneje do **6. oktober 2024.**

**Upoštevane bodo samo** **popolne prijave**, ki vključujejo izpolnjeno spletno prijavnico in vse zahtevane dodatne dokumente.

A blue flag with yellow stars

Description automatically generatedPrispele prijave bo ocenila neodvisna ocenjevalna komisija, ki jo sestavljajo trije strokovnjaki z glasovalno pravico, predsednik in tajnik. Skupino strokovnjakov bodo sestavljali strokovnjaki, povezani z NHO in/ali partnerji NHO v državah, ki sodelujejo v projektu**. Ocenjevanje bo temeljilo na naslednjih merilih:**

|  |  |  |
| --- | --- | --- |
|  | **Merila** | **Maksimalno število točk** |
| **1** | Skladnost predloga s splošnimi cilji in prioritetami razpisa | 15 |
| **2** | Primernost predloga glede na posebne potrebe in omejitve ciljnih skupin | 15 |
| **3** | Koherentnost zasnove predloga (ali predlog navaja pričakovane rezultate, ki jih je treba doseči z ukrepom? Ali logika intervencije pojasnjuje razloge za doseganje pričakovanih rezultatov? Ali so predlagane dejavnosti ustrezne, praktične in skladne s predvidenimi rezultati?) | 15 |
| **4** | Jasnost in izvedljivost akcijskega načrta. Realnost časovnice. | 5 |
| **5** | Izkušnje organizacije z vzpostavljanjem in vzdrževanjem partnerstev | 10 |
| **6** | Prejšnje sodelovanje v pobudah za oblikovanje koalicij | 10 |
| **7** | Učinkovit sistem monitoringa izvajanja projekta | 10 |
| **8** | Realen in izvedljiv finančni načrt | 10 |
| **9** | Analiza tveganj in ukrepi za ublažitev | 5 |
| **10** | Trajnost aktivnosti po zaključku projekta | 5 |
| **Skupaj:** | | **100** |

V ožji izbir bodo prišli projekti ki bodo prejeli najmanj **70 točk.**

Prijavitelji bodo prejeli povratne informacije o svojih predlogih po elektronski pošti v **4 tednih** **po roku za oddajo.**

Rezultati razpisa bodo objavljeni na [projektni spletni strani](https://www.nhc.nl/catalyst-of-change-supporting-a-vibrant-civil-society-in-europe/)  in bodo vključevali opis izbranih projektov, datume podelitve, trajanje projektov ter imena in države prejemnikov sredstev.

Vprašanja, morebitne pomisleke ali povratne informacije v zvezi s postopkom izbire predlogov lahko pošljete NHO po e-pošti na [hrd@nhc.nl](mailto:hrd@nhc.nl)